laion/Wikipedia-Exotic huggingface dataset:
ტანგერანგი

ტანგერანგი (ინდონ. Tangerang) — ქალაქი ინდონეზიაში, ბანტენის პროვინციაში. მდებარეობს ჯაკარტიდან დაახლოებით 25 კმ–ით დასავლეთით. წარმოადგენს მესამე უდიდეს ურბანულ ცენტრს დიდი ჯაკარტის აგლომერაციაში. 2010 წლის აღწერის მონაცემებით, მისი მოსახლეობა 1 797 715 ადამიანს შეადგენს. ტანგერანგის ტერიტორიაზე მდებარეობს სუკარნო-ჰატას საერთაშორისო აეროპორტი, რომელიც მთელს ჯაკარტის აგლომერაციას ემსახურება. ტანგერანგი იავის ინდუსტრიული და მანუფაქტურული კვანძია, ფუნქციონირებს 1 000–ზე მეტი ფაბრიკა. ქარხნებს ფლობს მრავალი საერთაშორისო კომპანია. მრავლადაა დაჭაობებული ადგილი. ბოლო წლებში, ჯაკარტის გაფართოებამ მოიცვა ტანგერანგიც და შედეგად, მისი ბევრი მცხოვრები ჯაკარტაში მუშაობს. მის გარშემო განვითარდა ბევრი საშუალო კლასის სატელიტი ქალაქი. ინდონეზიის ქალაქების სია (ინდონეზიური) ოფიციალური საიტი (ინდონეზიური) portal from tangsel დაარქივებული 2016-10-19 საიტზე Wayback Machine. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ Statistic by Region. დაარქივებულია ორიგინალიდან — 2009-09-25. ციტირების თარიღი: 2012-12-14.
ტეგალი

ტეგალი (ინდონ. Tegal) — ქალაქი ინდონეზიაში, ცენტრალური იავის პროვინციაში, ტეგალის სარეგენტოში. მდებარეობს პროვინციის ჩრდილოეთ სანაპიროზე, დედაქალაქ სემარანგიდან 175 კმ–ის დაშორებით. ჰოლანდიის ოსტინდოეთის კოლონიურ მმართველობაში, შაქრის წარმოება ტეგალსა და ახლომდებარე ქალაქ პეკალონგანშიი ჩაისახა. XX საუკუნის შუა წლებამდე სარეგენტო შაქრის მწარმოებელ მთავარ ცენტრად რჩებოდა. 2007 წლის მონაცემებით, ქალაქის მოსახლეობა 247 076 ადამიანს შეადგენს. ინდონეზიის ქალაქების სია (ინდონეზიური) Military History Centre/Three regions affair დაარქივებული 2007-02-16 საიტზე Wayback Machine. (ინდონეზიური) Military History Centre/Battle on December 21, 1945 დაარქივებული February 16, 2007[Date mismatch], საიტზე Wayback Machine.Category:Webarchive-ის თარგის შეტყობინებები ოფიციალური საიტი დაარქივებული 2017-03-29 საიტზე Wayback Machine. ↑ 1.0 1.1 1.2 1.3 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ Knight, G.R. (1993) Colonial Production in Provincial Java. The Sugar Industry in Pekalongan-Tegal, 1800-1942. Amsterdam: VU University Press.
ჰაიკუ

ჰაიკუ (იაპონ. 俳句 [俳句]) — ძლიერი სიმბოლური დატვირთვის მქონე კლასიკური პოეტური ფორმა. ტერმინი ხმარებაში შემოიღო XIX საუკუნის იაპონელმა პოეტმა, მასაოკა შიკიმ, თუმცა ჰაიკუს მამამთავრად ითვლება მაცუო ბასიო, XVII საუკუნის იაპონელი პოეტი. ეს არის უკიდურესად მოკლე სტრუქტურის ლექსი, რომლის მიზანია წამიერი შეგრძნებების, საგანთა ხედვის გადმოცემა. ტრადიციულად ჰაიკუ შედგება სამი ტაეპისაგან, ანუ ერთი ტერცეტისგან, რომელიც მთლიანობაში 17 მარცვალს შეიცავს. პირველი და მესამე ტაეპები 5-მარცვლიანია, მეორე კი — 7-მარცვლიანი. გარდა ამისა აუცილებელია ჰაიკუ შეიცავდეს ერთ კიგოს (წელიწადის დროის სახელი), ან ისეთ სიტყვას, რაც წელიწადის რომელიმე დროზე მიანიშნებს (მაგალითად, ახალი წელი, ატმის ყვავილობა და ა.შ.), თუმცა კიგოს წარმოქმნის ასევე „სავსე მთვარის“ ხსენებაც. ჰაიკუ ერთგვარი მომენტური სურათია, რომელშიც, ყველაფერთან ერთად, აუცილებელია არ ჩანდეს მთხრობელი, პოეტის „მე“. თუმცა გამორიცხული არაა იუმორი, ტროპები, მაგრამ ეს ყველაფერი თავშეკავებულად უნდა იქნას გამოყენებული. ლექსი ერთი ამოსუნთქვით უნდა იკითხებოდეს, სასურველია ხმამაღლა. ჰაიკუმ მკითხველში აზროვნების სურვილი უნდა აღძრას. მან კი არ უნდა აღწეროს რაიმე, არამედ მკითხველის ფანტაზია აამოძრაოს და გამოიწვიოს მასში გარკვეული სურათი. ჰაიკუს წესების დარღვევა ძალიან ხშირია კლასიკოს მწერლებთანაც კი. თუმცა მთავარი მოთხოვნა არის ე.წ. „ჰაიკუს სულის“ შენარჩუნება, რაც ნანახის, განცდილის, უბრალო მომენტების გამოთქმაში მდგომარეობს. ზოგადი სახით ყოველთვის შენარჩუნებულია ტაეპების სტრუქტურა (გრძელი-მოკლე-გრძელი). არსებობს ჰაიკუს მრავალი სკოლა და ტენდენცია: ქალაქური ჰაიკუ, ანგაჟირებული ჰაიკუ და ა.შ. მაცუო ბასიო იოსა ბუსონი მასაოკა შიკი ტაკაჰამა კიოში ტაკანო სუჯუ ტანიძავა კაკიო ნაგატა კოი ხორხე ლუის ბორხესი ალენ გინსბერგი ჯეკ კერუაკი ოქტავიო პასი ამირი ბარაკა ჯორჯ სვიდი ქართული საბჭოთა ენციკლოპედია, ტ. 11, თბ., 1987. — გვ. 590. კლასიკური და თანამედროვე იაპონური ჰაიკუ ჰაიკუს მსოფლიო ანთოლოგია დაარქივებული 2006-08-31 საიტზე Wayback Machine. ჰაიკუს ფრანგული ასოციაცია დაარქივებული 2006-08-23 საიტზე Wayback Machine.
სმადა

სმადა — ადიგენის რაიონის სოფლების დიდი სმადისა და პატარა სმადის ძველი სახელწოდება. ქართული საბჭოთა ენციკლოპედია, ტ. 9, თბ., 1985. — გვ. 439.
სსრკ-ის და რუსეთის სერიული მკვლელების სია

სსრკ-ის და რუსეთის სერიული მკვლელების სია — მოცემულ სიაში წარმოდგენილია სსრკ-ის და რუსეთის სერიული მკვლელები. დაწყებული 1960-იანი წლებიდან საბჭოთა კავშირში არაერთი სერიული მკვლელი გამოჩნდა. გამოძიების ფედერალური ბიუროს მიხედვით სერიული მკვლელობა არის: მრავალეპიზოდიანი დანაშაულებრივი ქმედება (არა ნაკლებ 3 ეპიზოდისა), რომელსაც სჩადის კონკრეტულად 1 სუბიექტი გაურკვეველი მოტივით; პიროვნება, რომელსაც ჩადენილი აქვს სამი ან 3-ზე მეტი ადამიანის მკვლელობა 30 დღეზე მეტი პერიოდის განმავლობაში. მკვლელობის მოტივაცია ძირითადად დაფუძნებულია ფსიქოლოგიურ თვითდაკმაყოფილებაზე. გფბ-ის მიხედვით სერიული მკვლელის მოქმედების მოტივი შეიცავს: განრისხებას; აღელვებას; ფინანსურ გასამრჯელოს; ყურადღების ცენტრში ყოფნას. აღსანიშნავია, რომ პირველ საბჭოთა სერიულ მკვლელად მიიჩნევენ ვასილი კომაროვს. საბჭოთა კავშირის მთელი ისტორიის მანძილზე ცხოვრობდა რამდენიმე ათეული სერიული მკვლელი. თუმცა მათი არსებობა საბჭოთა საზოგადოებაში გლობალური განხილვისა თუ მასობრივი ინფორმაციის საგანი არასდროს არ გამხდარა.. 1980-იანი წლების ბოლოსა და 1990-იანი წლების დასაწყისში საბჭოთა კავშირში – სოციალურ-ეკონომიკური კრახის პერიოდში სერიული მკვლელების რიცხვი საგრძნობლად გაიზარდა, ისევე როგორც საერთოდ მოკლულთა რაოდენობა. მეტად უბედური დანაშაულის ადგილია როსტოვის ოლქი და რუსეთის დედაქალაქი მოსკოვი. სიაში წარმოდგენილი სერიული მკვლელები თავიანთ დანაშაულს ეროვნებისა და მოქალაქეობის განურჩევლად სჩადიოდნენ სსრკ-ისა და რუსეთის ტერიტორიაზე. ↑ Serial Murder Multi-Disciplinary Perspectives for Investigators ↑ Сергей НЕХАМКИН. «Упаковщик». დაარქივებულია ორიგინალიდან — 2012-05-02. ციტირების თარიღი: 2012-12-15. ↑ 3.0 3.1 Андрей Карпенко. «Дело Головкина». Документальный фильм из цикла «Криминальная Россия». ციტირების თარიღი: 2010-6-27. ↑ Андрей Карпенко. «Охотники на маньяков». Документальный фильм из цикла «Криминальная Россия». დაარქივებულია ორიგინალიდან — 2012-04-28. ციტირების თარიღი: 2010-6-27. ↑ Андрей Карпенко. «Домодедовский упырь». Документальный фильм из цикла «Криминальная Россия». ციტირების თარიღი: 2010-6-27. ↑ А.И. Ракитин.. "Социализм не порождает преступности...". Страница 4. [1]. ციტირების თარიღი: 2010-6-12. ↑ СЛОВО «ПАПА» ГОДОВАЛЫЙ СЫН БЫВШЕГО МИНИСТРА ВНУТРЕННИХ ДЕЛ УКРАИНЫ 73-ЛЕТНЕГО ИВАНА ГЛАДУША ПРОИЗНОСИТ ШЕПОТОМ: ТО ЛИ УВАЖАЕТ ПАПУ-ГЕНЕРАЛА, ТО ЛИ ПОБАИВАЕТСЯ — Газета «Факты»[მკვდარი ბმული]
სმარიდა

სმარიდა (ლათ. Spicara smaris) — თევზი ქორჭილასნაირთა რიგისა. მისი სხეულის სიგრძე 20 სმ, მასა 50 გ აღწევს. აქვს მთლიანი ზურგის ფარფლი. პირი ზოგჯერ მილისებურად გრრლდება. სხეულზე სიგრძივი ცისფერი ზოლები აქვს, კენტ ფარფლებზე — ცისფერი ლაქები. გავრცელებულია ატლანტის ოკეანის აღმოსავლეთ ნაწილში, ხმელთაშუა, შავ და აზოვის ზღვებში. დაჭერილ თევზს მოჰყვება ხოლმე. ქართული საბჭოთა ენციკლოპედია, ტ. 9, თბ., 1985. — გვ. 439.
სმენა (მრავალმნიშვნელოვანი)

სმენა შეიძლება აღნიშნავდეს: სმენა — ადამიანისა და ცხოველთა ფუნქცია, რომელიც უზრუნველყოფს ბგერითი რყევების აღქმას. სმენა — საკ. ალკკ ცკ-ის ჟურნალი
შეიხ მოდიბო დიარა

შეიხ მოდიბო დიარა (ფრანგ. Cheick Modibo Diarra, დ. 1952) — მალის პოლიტიკური მოღვაწე, ასტროფიზიკოსი, ბიზნესმენი. ქვეყნის პრემიერ-მინისტრის მოვალეობის შემსრულებელი 2012 წლის 17 აპრილიდან 11 დეკემბრამდე. დაიბადა 1952 წელს ნიოროში. იგი არის მალის ყოფილი პრეზიდენტის მუსა ტრაორეს სიძე. სკოლის დამთავრების შემდეგ სწავლობდა მათემატიკასა და ფიზიკას პარიზის უნივერსიტეტში. 2012 წლის 17 აპრილს დანიშნეს მალის გარდამავალი საბჭოს თავმჯდომარედ.. 2012 წლის 11 დეკემბერს გადადგა პრემიერის პოსტიდან, მას შემდეგ რაც დააპატიმრეს სახელმწიფო გადატრიალების ლიდერებმა. ↑ Les partis politiques au Mali. დაარქივებულია ორიგინალიდან — 2012-02-06. ციტირების თარიღი: 2012-12-15. ↑ AFP:Mali's interim PM forms government (ინგლისური) ↑ საერთაშორისო საზოგადოება მალის აკრიტიკებს
სნეკვი

სნეკვი — IX-X საუკუნის დასაწყისის ქართული ხუროთმოძღვრების ძეგლი, წმინდა გიორგის ეკლესია, მდინარე პატარა ლიახვის მარცხენა ნაპირზე, ყოფილ სოფელ სნეკვის (ახლანდ. ერედვის მუნიციპალიტეტი) განაპირას. ფეოდალურ ხანაში სოფელი სნეკვი შედიოდა ქსნის საერისთავოს გვერდისძირის თემის შემადგენლობაში. 1921 წელს სოფელი სნეკვი შედიოდა გორის მაზრის ტყვიავის რაიონის მერეთის თემში. ამჟამად ტერიტორია ოკუპირებულია რუსეთის მიერ. ეკლესია ნაშენია ყორით, შირიმისა და წითელი ქვით. გეგმით სწორკუთხა ნაგებობას აღმოსავლეთით ნახევარწრიული აფსიდია აქვს. დასავლეთის კედელში, შესასვლელის ორივე მხარეს, თითო მაღალი ნიშია. კამარის საბჯენი თაღები პილასტრებზეა დაყრდნობილი. სამხრეთის კარის თავზე ჩაღრმავებული ტიმპანია, ხოლო აღმოსავლეთის ფასადზე, სარკმლის თავზე, — ბოლოებგაშლილი ჯვრის რელიეფური გამოსახულება. ყოფილ სოფლის ტერიტორიაზე არის აგრეთვე შუა საუკუნეების ღვთისმშობლის დარბაზული ეკლესიის ნანგრევები. მეფისაშვილი რ., გვასალია ჯ., ქართული საბჭოთა ენციკლოპედია, ტ. 9, თბ., 1985. — გვ. 446.
ალიის ბრძოლა

ალიას მდინარესთან ბრძოლა — რომაელებსა და გალებს შორის მომხდარი პირველი ბრძოლა. იგი დასრულდა რომაელთა სასტიკი დამარცხებით. მთავარი სტატია: გალებთან რომისთვის ომი. გალები საუკუნის დასაწყისში გადმოსახლდნენ აპენინების ნახევარკუნძულზე. ეტრუსკებთან ომისას მოხდა მათი პირველი შეხება რომაელებთან, როდესაც რომაელი ელჩები არაეთიკურად მოიქცნენ გალების მიმართ, რამაც გამოიწვია ძვ. წ. 390 წელს გალთა რომისკენ გალაშქრება. ძვ. წ. 390 წელს რომაელთა ლეგიონები და გალთა ჯარი მდინარე ალიის და ტიბროსის შესართავთან შეხვდნენ ერთმანეთს. რომაელთა ჯარი წარმოდგენილი იყო 4 ლეგიონით, დამხმარე და მოკავშირე ჯარებთან ერთად მათში 40,000 კაცი იყო, თანაც უმრავლესობა გაუწვრთნელი ახალბედები იყვნენ. რომის ჯარი ძალიან გაწელილი იყო, რათა მოწინააღმდეგეებს არ შეძლებოდათ ზურგიდან შემოვლა, მაგრამ მიუხედავად ამისა, მაინც გალების წყობაზე მოკლე იყო. ცენტრი ძალიან სუსტი იყო, რეზერვი კი მარჯვენა ფლანგზე ბორცვზე განათავსეს. გალთა ბელადმა ბრენუსმა ჩათვალა, რომ რომაელთა რეზერვი განკუთვნილია იმისთვის რომ, როდესაც ხელჩართული ბრძოლა დაიწყება, გალთა ზურგს დაარტყას. ამიტომ მან უპირველეს ყოვლისა ბორცვზე გამაგრებულ რეზერვს დაარტყა. რომაელებმა ბრძოლა არც დაიწყეს ისე გაიქცნენ. ბრძოლის პროცესში არცერთი ადამიანი არ დაღუპულა, დაიღუპნენ მხოლოდ პანიკური გაქცევისას ჭყლეტვაში. ბევრი ჯარისკაცი რომის მაგივრად ვეისკენ წავიდა. მდინარე ტიბრისთან მოხდა ჟლეტა, სადაც მთელი მარცხენა ფრთა გაიქცა. ყველა მდინარეში გადახტა თავის საშველად და ვინც ცურვა არ იცოდა ან გამძიმებული იყო იარაღით ყველა დაიხჩო. მარჯვენა ფრთაზე მყოფებმა თავი ქალაქს შეაფარეს და პანიკაში კარიბჭე არც კი დაკეტეს. ვინაიდან გაქცეულ რომაელთა უმეტესობამ თავი რომს კი არა ვეის შეაფარა, რომში ისინი დახოცილებად ჩათვალეს. ქალაქი პანიკამ მოიცვა. რომაელებმა უარი თქვეს მთელი ქალაქის დაცვაზე და მხოლოდ კაპიტოლიუმი გაამაგრეს, სადაც ყველა ბრძოლისუნარიანი მამაკაცი ოჯახებით და სენატორები შეეფარნენ. მეორე დღეს კი, რომის დაარსებიდან 364 წელს, გალებმა დაიკავეს რომი. ტიტუს ლუვიუსი რომის ისტორია ქალაქის დაარსებიდან V წიგნი (რუსულად) ტიტუს ლუვიუსი რომის ისტორია ქალაქის დაარსებიდან V წიგნი (ლათინურად) პლუტარქე კამილუსის ბიოგრაფია
მიშა კოლინზი

მიშა კოლინზი (დიმიტრი ტიპენს კრაშნიკი; ინგლ. Misha Collins; დ. 20 აგვისტო, 1974) — ამერიკელი მსახიობი. ცნობილია შესრულებული როლისთვის სერიალში „ზებუნებრივი“. აგრეთვე შეასრულა როლები სერიალებში: „სასწრაფო“ და „24“, და იყო მიწვეული ვარსკვლავი სერიალებში NCIS, Nip/Tuck, NYPD Blue, CSI, CSI:NY, Monk და Charmed. კინოსამყაროში კოლინზი უკეთ ცნობილია სერიული მკვლელის, პოლ ბერნარდოს როლით ფილმში „კარლა“. მას ასევე ჰქონდა პატარა როლი „შეწყვეტილ სიცოცხლეში“ ჯარედ ლეტოსთან, ანჯელინა ჯოლისთან და ვუპი გოლბერგთან. მიშა კოლინზი მასაჩუსეტსის შტატის ქალაქ ბოსტონში დაიბადა, რებეკა ტიპენსისა და რიჩარდ კრუშნიკის ოჯახში. მას ჰყავს ძმა საშა და დები დენიელი და ელიზაბეტი. კოლინზი იზრდებოდა გრინვლის მიდამოებში და დადიოდა გრინფილდის ცენტრალურ სკოლასა და ნორთფილდ მაუნთ-ჰერმონში, რომელიც დაამთავრა 1992 წელს. იგი შემოვლითი გზით მოხვდა სამსახიობო ბიზნესში — თავი ჯერ ხის დამმუშავებლად და დურგლად გამოცადა. ჩიკაგოს უნივერსიტეტში სოციოლოგიის შესწავლის შემდეგ მან მოიპოვა თანამშრომლობა თეთრს სახლთან, პრეზიდენტის პრეს-მდივნად 1995 წელს. იგი ასევე მუშაობდა რადიოში „National Public Radio (NPR) headquarters” 6 თვის განმავლობაში. ამ ორმა სამსახურმა გადააწყვეტინა რომ არ სურდა პოლიტიკაში ჩართვა. მოგვიანებით კოლინზმა დააარსა პროგრამული უზრუნველყოფის კომპანია, თუმცა დამატებით მოუწია მუშაობა მოდელად. ასევე თამაშობდა თეატრშიც თავისი ბიზნესის დასახმარებლად, თუმცა მალე გააანალიზა, რომ კომპანიის მართვაზე მეტად გადასაღებ მოედანზე ყოფნა იზიდავდა და გადაწყვიტა საყვარელი საქმისთვის მეტი დრო დაეთმო. არის აგრეთვე პოეტი. მას გამოუქვეყნებია თავისი ნაშრომები ლიტერატურულ ჟურნალებში როგორებიცაა "The Columbia Poetry Review", "The California Quarterly" და სხვა. მიშა არის პროდიუსერი ფილმისა Loot (ნადავლი) რომელმაც ლოს-ანჯელესში 2008 წელს გაიმარჯვა ნომინაციაში საუკეთესო დოკუმენტური ფილმი. 2002 წელს, კოლინზი დაქორწინდა ვიქტორია ვანტოჩზე და მისგან ვაჟი ვესტ ანექსიმენდერ კოლინზი (დ. 23 სექტემბერი, 2010) და გოგონა მეისონ მერი კოლინზი (დ. 25 სექტემბერი, 2012) ჰყავს. ვიკისაწყობში არის გვერდი თემაზე: მიშა კოლინზი მიშა კოლინზი კინოფილმების ინტერნეტ-მონაცემთა ბაზაში მიშა კოლინზი Twitter-ზე ↑ Vantoch, Victoria. Misha Collins IMDB bio page. ↑ Raftery, Liz. (September 28, 2012) Supernatural's Misha Collins, Wife Have a Baby. TV GUIDE. დაარქივებულია ორიგინალიდან — სექტემბერი 29, 2012. ციტირების თარიღი: October 5, 2012. ↑ We got this on tuesday. No... (September 28, 2012). ციტირების თარიღი: October 5, 2012. ↑ Misha Collins Reveals His Daughter's Name. Celebritybabyscoop.com (2012-10-21). დაარქივებულია ორიგინალიდან — 2013-07-30.
ჯგუფთა წარმოდგენის თეორია

ჯგუფთა წარმოდგენის თეორია – მათემატიკის დარგი, რომელიც შეისწავლის ჯგუფების წარმოდგენებს. G ჯგუფის წარმოდგენა განისაზღვრება როგორც ჰომომორფიზმი G ჯგუფიდან W ვექტორული სივრცის ავტომორფიზმების ჯგუფში Aut(W). წარმოდგენილი ჯგუფის მიხედვით განარჩევენ წარმოდგენის თეორიის ქვედარგებს: სასრული ჯგუფები – შეისწავლება სასრული ჯგუფების წარმოდგენები. ტოპოლოგიური ჯგუფები – ზოგიერთი კონსტრუქცია სასრული ჯგუფების წარმოდგენებისთვის შეიძლება განზოგადდეს უსასრულო ჯგუფებისთვისაც. ლოკალურად კომპაქტური ტოპოლოგიური ჯგუფის შემთხვევაში ეს ხერხდება ჰაარის ზომის მეშვეობით. ამ თეორიას დიდწილად ემყარება ჰარმონიული ანალიზი და ზოგადი ფურიეს თეორიის თანამედროვე ფორმულირება. ლის ჯგუფები – ზოგიერთი ლის ჯგუფი კომპაქტურია, შესაბამისად მათთვის შეიძლება ტოპოლოგიური ჯგუფების წარმოდგენის თეორიის გამოყენება. პონტრიაგინის დუალობა მახასიათებელი (წარმოდგენის თეორია) დაუყვანადი წარმოდგენა
ჯოკიაკარტა

ჯოკიაკარტა (ინდონ. Yogyakarta) — ქალაქი ინდონეზიაში, კუნძულ იავაზე, ჯოკიაკარტის სპეციალური რეგიონის დედაქალაქი. ცნობილია როგორც კლასიკური იავური ხელოვნებისა და კულტურის ცენტრი. ინდონეზიის ეროვნული რევოლუციის პერიოდში, 1945–1949 წლებში ჯოკიაკარტა ინდონეზიის დედაქალაქი იყო. მისი ერთ–ერთი რაიონი, კოტაგედე 1575–1640 წლებში მატარამის სასულთნოს დედაქალაქი იყო. ქალაქი მდებარეობს ვულკან მერაპიდან 30 კმ–ის მოშორებით. 2006 წლის 27 მაისს მომხდარმა 6 ბალიანმა მიწისძვრამ ჯოკიაკარტის დიდი ნაწილი დაანგრია, დაიღუპა დაახლოებით 4000 ადამიანი. სახელგანთქმული ბორობუდურისა და პრამბანანის ტაძრების სიახლოვის გამო, ჯოკიაკარტა მეორე ყველაზე მნიშვნელოვანი ტურისტული ცენტრია ინდონეზიაში კუნძულ ბალის შემდეგ. კანბუკუ, სამხრეთი კორეა ბაალბექი, ლიბანი ჰუე, ვიეტნამი ჰეფეი, ჩინეთი კიოტო, იაპონია პარამარიბო, სურინამი ბონი, გერმანია ინდონეზიის ქალაქების სია ოფიციალური საიტი ↑ https://jogjakota.bps.go.id/publication/download.html?nrbvfeve=OGU2MGRkMzY2ZmM3N2RkZWVlOWVhMDA4&xzmn=aHR0cHM6Ly9qb2dqYWtvdGEuYnBzLmdvLmlkL3B1YmxpY2F0aW9uLzIwMTgvMDgvMTYvOGU2MGRkMzY2ZmM3N2RkZWVlOWVhMDA4L2tvdGEteW9neWFrYXJ0YS1kYWxhbS1hbmdrYS0yMDE4Lmh0bWw%3D&twoadfnoarfeauf=MjAxOS0wNi0wMiAxMjo1MDo0OA%3D%3D ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a>
თედორე გოლოვინი

თედორე გოლოვინი (რუს. Головин, Фёдор Алексеевич; დ. 1650 — გ. 10 აგვისტო [ძვ. სტ. 30 ივლისი], 1706) — რუსი დიპლომატი და სახელმწიფო მოღვაწე. ადმირალი (1699), გენერალ-ადმირალი (1700), გრაფი (1702). შეადგინა და 1689 წელს ჩინეთთან დადო ნერჩინსკის ხელშეკრულება. მონაწილეობდა აზოვის ლაშქრობებში (1695-1696). დიდი ელჩობის დროს იყო მეორე ელჩი. 1697–1700 წლებში პეტრე I-ის პირველი რეფორმების გატარებისა და საგარეო პოლიტიკური კურსის შეცვლის პერიოდში, გოლოვინი მეფის უახლოესი თანამშრომელი იყო. 1699 წელს დაინიშნა სამხედრო-საზღვაო პრიკაზის უფროსად. მონაწილეობდა რუსეთის ფლოტისა და რეგულარული არმიის შექმნაში. 1700 წლიდან საელჩო პრიკაზის უფროსი იყო. 1704 წელს ხელი მოაწერა რუსეთ-პოლონეთის ხელშეკრულებას. მისი ხელმძღვანელობით დადგინდა რუსეთ-ოსმალეთის საზღვრები ყუბანსა და დნეპრისპირეთში (1703–1705) თედორე გოლოვინი – დიდი საბჭოთა ენციკლოპედია[მკვდარი ბმული] (რუსული) თედორე გოლოვინი – ენციკლოპედიური ლექსიკონი (რუსული) ქართული საბჭოთა ენციკლოპედია, ტ. 3, თბ., 1978. — გვ. 210. Богословский М. М.. Петр I. Материалы для биографии, т. 1—5, М., 1941—48 (см. Указ. имён); Терещенко А., Опыт обозрения жизни сановников, управлявших иностранными делами в России, ч. 1, СПБ, 1837; Крылова Т. К., Франко-русские отношения в первую половину Северной войны, в сборнике: Исторические записки, т. 7, [М.], 1940; Крылова Т. К., Русская дипломатия на Босфоре в начале XVIII в. (1700—1709), там же, т. 65, [М.], 1959.
კედირი (ქალაქი)

კედირი (ინდონ. Kediri) — ქალაქი ინდონეზიაში, კუნძულ იავაზე, აღმოსავლეთ იავის პროვინციაში, მდინარე ბრანტასის სიახლოვეს. 2007 წელს აღმოჩენილი არტეფაქტები მიუთითებს, რომ ქალაქის ირგვლივ არსებული რეგიონი შესაძლოა XI საუკუნის ინდუისტური კედირის სამეფოს შემადგენლობაში შედიოდა. კედირი ინდონეზიის შაქრისა და სიგარეტის ინდუსტრიის ერთ–ერთი მთავარი ვაჭრობის ცენტრია. ინდონეზიის ქალაქების სია About Kediri Regency ↑ 1.0 1.1 1.2 Indonesian Minister of Home Affairs Decree Number 050-145 of 2022 <a href="https://wikidata.org/wiki/Track:Q112136164"></a> ↑ Kediri archeological discovery offers clues on ancient kingdom დაარქივებული 2007-03-28 საიტზე Wayback Machine. , The Jakarta Post, 24 March 2007. ↑ Kediri, Encyclopædia Britannica.
ტურკა

ტურკა (რუს. Турка) — მდინარე აღმოსავლეთ ციმბირში, ბაიკალის ტბის შენაკადი. სიგრძე 272 კმ, აუზის ფართობი 5870 კმ². სათავე აქვს იკატის ქედის სამხრეთ განშტოებაზე, ზღვის დონიდან 1430 მ სიმაღლეზე. ძირითადად იკვებება თოვლისა და წვიმის წყლით. წყლის საშუალო ხარჯი 49 მ³/წმ. იყენებენ ხე-ტყის დასაცურებლად. მდინარე ტურკა (რუსული)
გოგოსა

გოგოსა (ლათ. Sorbus aria) — ბუჩქი ან 4-7 მ-მდე სიმაღლის ხე ვარდისებრთა ოჯახიდან, ელიპტური, კვერცხისებრი ან შებრუნებულ კვერცხისებრი, ოდნავ დაკბილული, მუქი მწვანე, ზემოდან პრიალა, ქვემოდან თეთრად შებუსული ფოთლებით. ივნისის დასაწყისში გამოაქვს ფარისებრ თანაყვავილედში შეკრებილი თეთრი ყვავილები. მწკლარტე გემოს ნაყოფი ორკურკიანია, მრგვალი, სიმწიფეში ჟღალი წითელი, კვრცხისებრ წაგრძელებული, ყინვების დადგომისას იღებს მოტკბო გემოს. იგი მზისმოყვარული მცენარეა, იზრდება სუბალპურ და ალპურ მეჩხერ კორომებში ზღვის დონიდან 2000 მ სიმაღლეზე. საქართველოს გარდა ვხვდებით ჩრდილოეთ ევროპაში, განსაკუთრებით შვედეთში, პარკებსა და გაზონებში როგორც ლამაზ დეკორატიულ მცენარეს. Waldbäume, Sträucher und Zwergholzgewächse, Heidelberg, 1955, გვ. 187 ↑ გოგოსა - ბოტანიკური ლექსიკონი
უზანი

უზანი (ლათ. Viburnum lantana) — ადოქსასებრთა ოჯახის ძახველის გვარის საშუალო ზომის ბუჩქი (1-4 მ), ელასტიური, დრეკადი ტოტებით. ნორჩ ყლორტებზე გამოაქვს 6-7 სმ სიგრძის კვერცხისებრი ფოთლები, ზევიდან ღია მწვანე, ქვევიდან ღია ნაცრისფრად შებუსული. ივნისში გამოაქვს ფარისებრ თანაყვავილედში შეკრებილი სასიამოვნო სურნელის თეთრი თანაზომიერი ყვავილები. ქოლგად შეკრული მწვანე მრგვალი, მობრტყო ნაყოფი აგვისტოს ბოლოს იწყებს გაწითლებას, მწიფობაში კი იღებს პრიალა შავ შეფერილობას. უზანი მზის მოყვარული მცენარეა, ძირითადად გვხვდება მთის ზემო სარტყელში, სუბალპურ და ალპურ ბუჩქნარებსა და კორომებში. Waldbäume, Sträucher und Zwergholzgewächse, Heidelberg, გვ. 231 ↑ მაყაშვილი ა., უზანი // ბოტანიკური ლექსიკონი, თბ.: „საბჭოთა საქართველო“, 1961. ↑ სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 14.
ხარისშუბლა

ხარისშუბლა (ლათ. Senecio rhombifolius) — მრავალწლოვანი ბალახოვანი მცენარეა რთულყვავილოვანთა ოჯახიდან. აქვს გრძელი, მიწაში ჰორიზონტალურად გაწოლილი ფესვები. ღერო სწორმდგომი, მრგვალი შემოწერილობის, წვრილად დაღარული. ფართო (25-30 სმ-მდე) ფოთლები ღეროზე მორიგეობითაა განწყობილი, ყუნწის ფუძესთან გულის ფორმა აქვს და კიდეები ოდნავ გადაფენილია გვერდებისაკენ. ფოთლის ფირფიტის კიდეები ბოლოში წაწვეტიანებულია და ხერხისებურადაა დაკბილული. წვრილი, მჭახე ყვითელი ფერის ყვავილები ფარისებრ ყვავილედათაა შეკრული და სასიამოვნო სურნელს გამოსცემს, ყვავილობს ივლის-სექტემბერში. ხარისშუბლა კავკასიისა და თურქეთის ენდემია. საქართველოში ვხვდებით აჭარის, რაჭის და სვანეთის სუბალპურ და ალპურ ზოლში ზღვის დონიდან 2500 მ. სიმაღლემდე. სასარგებლო მცენარეა, შეიცავს ალკალოიდებს, მათ შორის პლატიფილინს და სარაცინს. მისგან დამზადებული პრეპარატები გამოიყენება სპაზმოლიტურ საშუალებად გულ-სისხლძარღვთა დასასუნთქი გზების სამკურნალოდ. შ.ხიდაშელი, ვ.პაპუნიძე, საქართველოს ტყის სამკურნალო მცენარეები, ბათუმი, 1980, გვ. 231 ↑ ხარისშუბლა - ბოტანიკური ლექსიკონი ↑ ქართული საბჭოთა ენციკლოპედია, ტ. 11, თბ., 1987. — გვ. 437.
პირამიდული ქერიფქლა

პირამიდული ქერიფქლა (ლათ. Verbascum pyramidatum) — მრავალწლოვანი ბალახოვანი მცენარეა შავწამალასებრთა ოჯახიდან, 60-150 სმ სიმაღლისა, სქლად შებუსვილი. ქვედა ფოთლები მოგრძო-ლანცეტაა, ზედა კვერცხისებრი, მჯდომარე ყვავილები ყვითელია, შეკრებილია პირამიდულ საგველა ყვავილედში. იზრდება მთის ქვედა სარტყელიდან ალპურ სარტყელამდე, 2300-მდე ზღვის დონიდან, ტყის პირებსა და მდელოიან ფერდობებზე. დარეჯან მცხვეთაძე, მორჯომ-ხარაგაულის ეროვნული პარკის თაიგული, თბ. 2001
კედირი (მრავალმნიშვნელოვანი)

საკუთარი სახელი კედირი შეიძლება აღნიშნავდეს: კედირი — ფეოდალური სახელმწიფო ინდონეზიის ტერიტორიაზე კედირი — ქალაქი ინდონეზიაში.